钦定古今图书集成/方舆汇编/职方典/第1362卷 > 廉州府城池考 府志
## 钦定古今图书集成/方舆汇编/职方典/第1362卷 > 廉州府城池考 府志

本府。〈合浦县附郭。〉

廉州府城池　，宋元祐间创。绍圣间，知府罗守成修。明洪武三年，百户刘春增筑六百九十丈五尺，谓之“旧城。” 二十八年，指挥孙全复移东城一百五十丈，增广土城四百一十八丈。宣德间，指挥王斌砌以砖，谓之“新城。” 门三：东曰朝天，西曰金肃，南曰定海，俱有兵马司厅。城外浚壕一千五十一丈，尚浅。成化元年八月，为贼所陷。二年，知府林锦、都指挥徐宁复浚外壕七百九十五丈，视前加深。林、锦寻升兵备海北，又以旧城狭隘，不可以险，乃谋于知府邢正，会请抚按，得帑金，因命指挥张福督修，增拓东南北三面城，并增敌楼、串楼、南北楼及谯楼，惟西门外有月城，以外河通海，恐寇患。正德间，府卫分修。嘉靖二年，知府韩鸾复请抚按，“自西由南而东属卫，自东由北而西属府” ，永为定制。十五年，霪雨倾圮，知府张岳筑。十八年，飓风坏串楼，知府陈健修，同知谢金记。二十一年，知府詹文光去串楼，改为阳城。三十四年，知府何御重修，又于东、南二门增设月城，制与西门同。崇祯间，圮于水，修治报竣。后复圮于飓风。俱知府郑抱素捐俸修。

皇清顺治十八年，西门城大楼，知府孙昌裔修复。《康》

熙四年，东门城大楼，总兵张伟修复。六年霪雨崩塌，知府徐化民修。十六年六月十九日，飓风倒坏西门月城及西面垛墙共十馀丈。知府徐化民倡捐，督率合浦县知县游名柱刻期修竣。十一年，本府复捐修府后城楼，七月告竣。考“旧制，城垣周围八百零二丈，高三丈二尺，厚一丈五尺。外壕一道，长一千零五十” 一丈，阔二丈五尺，深六七尺不等。门楼四座，东、西、南月城小楼三座，串楼二十四间，窝铺六十三间，墩台四间，府后楼一间，望墩一百个，笔架垛一千六百六十九个。今北门久闭，自顺治年间，一切楼铺颓圮甚多。近年修复，城楼四座，角楼四座，月楼三座，敌楼一十二座，串楼一十六间，窝铺二十四。

间、望墩三十二个，垛口全复：俱知府徐化民倡捐，率合浦县知县游名柱修葺。

外州县

钦州城池　旧在灵山思林都，今旧州墟，其故址也。地卑气郁，人多瘴疠。宋天圣元年，推官徐的始建议迁近海白沙之东。明洪武初，立守御二百户所。二十八年，改千户所。增筑周城五百九十四丈五尺，高二丈四尺。门三：东曰朝阳，南曰观海，西曰镇远。城外浚壕，周七百八十一丈五尺，阔二十七尺。景泰七年，议复增城，高三尺。成化六年，知州傅鉴桧筑一带周城串楼、门楼、敌楼及兵马司厅，城外遍植刺木，更新东门城楼。弘治四年，塞西门。正德十四年，知州李纯浚壕筑堤潴水东堤百馀丈，南堤三十馀丈。嘉靖四年，知州蓝渠改建串楼。十三年，知州杜杰建窝铺二十八间。先是，桥坏，西门路塞。十七年，知州林希元开复西门，建桥设墟，并东门各盖兵马房六间，十字街设钟鼓楼。三十三年，知州邓以和塞西门。万历二十二年，知州董廷钦大治垣楼之崩圮者，东门一楼，遂为伟观。三十三年，所吏尚文端修筑城内外官街。四十年，知州阮临拆毁东门子城，以建南门子城。四十二年，署州事通判李秀时建复东门子城。门开东向，正对水沙直街城内《日索》。四十四年，知州马中超申请重修子城门。天启七年，知州李五美修城濬池，《建复方表》焉。

灵山县城池　在石峰东一里。明正统五年，兵备副使甘泽筑城，广五百一十丈，高一丈八尺。窝铺二十间，门四：东曰朝阳，西曰镇远，南曰振南，北曰“拱北。” 天顺三年，陷于贼。成化八年，副使林锦增门楼四，敌楼一十有八，串楼三百五十。又增扩东南城四百五丈，为门二：东曰长春，西曰“六峰” ，敌楼二十有四，串楼二百“五十有五。都指挥徐宁、欧磐始开壕堑二道，各阔一丈九尺，周五百一十四丈。” 弘治十八年，佥事邓概、正德五年，佥事李瑾相继修葺。嘉靖八年，佥事刘道周增高城三尺，以雉堞易串楼为阳城，开通济门，寻复废塞。十三年，佥事王崇仍造串楼六百零三，又于长春门外建铺房三十间，岁赋其入为修城费。三十年，佥事经彦采重修，又于朝阳门外建营兵营房。隆庆六年，知县冯盛宗复修。今现开三门：朝阳、长春、六峰。池堑二道，阔一丈九尺，周围五百一十四丈。成化间，都指挥徐宁、欧磐凿有鱼利所，官收之。

皇清康熙十年，飓风倒塌西边城垛三丈五尺，知府

捐资修复

永安所城池　在合浦县海岸乡，旧所石康安仁里。明洪武二十七年，始迁今地。永乐十年，始建城。城周围四百六十一丈，高一丈八尺，阔一丈五尺，窝铺一十有八间，城楼四座，其壕周环五百丈零。成化五年，佥事林锦始凿外池，又置串楼四百一十有五间，其四门各建敌楼二座，八角楼四座，月城楼四座。